केही प्राविधिक, मनोवैज्ञानिक र व्यावहारिक कारणसमेत रहेछन् नेपालीको अमेरिका आकर्षणमा। ठूलाठूला र व्यवस्थित सडक, आधारभूत शिक्षा, बलियो र विश्वासिलो सार्वजनिक यातायात, भरपर्दाे सामाजिक सुरक्षा, विश्वमै बिकाउ र टिकाउ हुने शिक्षा र प्रमाणपत्र अनि काम नै सर्वाेपरि ठान्ने संस्कृति पनि केही यस्ता कारण हुनसक्छन्, जसले गर्दा नेपाली अमेरिकाप्रति बढी आकर्षित हुँदै आएका छन्।
